FSMART ร่วง 5 วันติด ปิดลบกว่า 6% เหตุกังวล TRUE รุกแข่งเปิด “ตู้เติมเงิน”
FSMART ร่วง 5 วันติด ปิดลบกว่า 6% เหตุกังวล TRUE รุกแข่งเปิด “ตู้เติมเงิน” โดยราคาปิดตลาดอยู่ที่ 18.60 บาท ลบ 1.20 บาท หรือ 6.06% สูงสุดที่ 19.70 บาท ต่ำสุดที่ 18.60 บาท มูลค่าซื้อขายที่ 364.90 ล้านบาท 
26 ม.ค. 2560

ผู้สื่อข่าวรายงานว่า ราคาหุ้นบริษัท ฟอร์ท สมาร์ท เซอร์วิส จำกัด (มหาชน) หรือ FSMART ปิดตลาด ราคาอยู่ที่ 18.60 บาท ลบ 1.20 บาท หรือ 6.06% สูงสุดที่ 19.70 บาท ต่ำสุดที่ 18.60 บาท มูลค่าซื้อขายที่ 364.90 ล้านบาท โดยราคาหุ้นปรับตัวลงมาเป็นเวลา 5 วันติด นับตั้งแต่ราคาหุ้นยืนที่ระดับ 21.30 บาท เมื่อวันที่ 20 มกราคม 2560 จนล่าสุดมาปิดที่ระดับ 18.60 บาท

บล.เคทีบี ระบุในบทวิเคราะห์ว่า กลุ่ม TRUE เปิดตัว “ตู้เติมเงิน TRUE” ตั้งเป้าติดตั้งทั้งหมด 4 หมื่นตู้ตามสถานที่ต่างๆรวมถึงหน้า 7-11 ปัจจุบัน FSMART มีตู้บุญเติมอยู่หน้า 7-11 ประมาณ 7,000 ตู้ หาก TRUE ติดตั้งตู้สำเร็จตามแผน คาด FSMART จะโดนผลกระทบประมาณ 30-40 ล้านบาทต่อปี
ส่วนภาพระยะสั้น คาดไตรมาส 4/59 สามารถเติบโตได้สูงกว่าช่วงไตรมาสที่ผ่านมาจากแรงหนุนการยกเลิกขายบัตรเติมเงิน AIS One-2-Call ที่ 7-11
ขณะที่คาดปี 2560 ยังขยายตู้ได้ต่อเนื่อง ผู้บริหารตั้งเป้าขยายตู้เติมเงินไม่ต่ำกว่าปี 2559แต่เรายังไม่นำผลกระทบจากแผนขยายตู้เติมเงิน TRUE มาคำนวน เนื่องจากเรายังไม่เห็นโอกาสสำเร็จที่ชัดเจน จึงคงราคาเป้าหมายอยู่ที่ 21.40 บาท แต่ด้วยราคาหุ้นที่เข้าใกล้ราคาเป้าหมาย จึงเปลี่ยนคำแนะนำจาก “ซื้อ” เป็น “ถือ” 